Vakbond dreig om SA tot stilstand te bring tydens staking | Maroela Media
Ivan Fredericks, algemene bestuurder van die PSA, en Tahir Maepa, algemene adjunkbestuurder van die PSA, praat met verslaggewers. Foto: ANA
Die Vereniging vir Staatsamptenare (PSA) het Woensdag gesê 'n staking wat vir volgende week beplan word, sal die land se openbare dienste, waaronder grensposte, tot stilstand bring.
Die PSA se 240 000 lede sal Maandag oor lone begin staak, 'n dag wat die vakbond as 'n "dag van woede" bestempel het. Dit volg nadat die vakbond geweier het om 'n drie jaar lange loonooreenkoms met die regering te sluit.
"Ons verwag dat die ekonomie ontwrig sal word en alle grensposte gesluit sal word. Ons gaan nie 'n beroep op gesondheidswerkers doen om te staak nie aangesien hulle 'n noodsaaklike diens lewer, maar ons gaan slaan waar dit die seerste maak," het Tahir Maepa, algemene adjunkbestuurder van die PSA, aan verslaggewers in Centurion gesê.
Die vakbond het kennisgewing van sy voorgenome staking by die koördinerende bedingingsraad vir die openbare sektor ingedien. Volgens die PSA nooi hy alle ander vakbonde wat ook geweier het om die ooreenkoms te onderteken om deel te neem aan die staking.
Ivan Fredericks, algemene bestuurder van die PSA, het gesê die maande lange onderhandelinge met die koördinerende bedingingsraad vir die openbare sektor (PSCBC) was "opgestel".
"Wanneer daar teruggekyk word na die onderhandelinge, kon hierdie onderhandelinge van die begin af beding gewees het tussen die staat, sy alliansievennoot Cosatu en selfs die PSCBC-sekretaris, 'n voormalige verteenwoordiger van die Cosatu-filiaal, Popcru," het Fredericks gesê.
"Wanneer daar gekyk word na die items in die aanvanklike eis deur Cosatu, asook die finale gevolgtrekking en antwoord [van die staat], is dit duidelik dat die uitkoms van die onderhandelinge vooraf bepaal is."
Die drie jaar lange ooreenkoms sluit in 'n verhoging van 7% vir junior werknemers, 6,5% vir middelvlak-werknemers en 6% vir senior personeel vir 2018-'19. Die tweede en derde jaar se verhogings sal volgens 'n glyskaal bepaal word.
Die PSA het 'n 10%-verhoging vir werknemers in kategorieë 1 tot 10 geëis, en 'n 8%-verhoging vir werknemers in kategorieë 10 tot 12, asook 'n R1 500-behuisingstoelaag en 'n verhoogde mediesefondsbydrae.
Maepa het Ayanda Dlodlo, minister van staatsdiens en administrasie, van "skynheiligheid" beskuldig nadat sy getwiet het dat 'n ooreenkoms met die vakbonde aangegaan is.
Dlodlo het getwiet: "Die voorgestelde ooreenkoms is nou deur 48,8% van die vakbonde onderteken. Daar word slegs nog 1,3% benodig om meerderheidsteun te geniet. Slegs die PSA het die ooreenkoms verwerp, met 35,2% wat tans hul interne prosesse finaliseer en die ooreenkoms binnekort sal teken."
AG doen dit net en hou op dreig .. en as julle sin uiteindelik gekry het dan word 9000 mense afgele want daar is reeds te veel in die staatsdiens en julle staak in elk geval al vandat ek my verstand het … STAAK STAAK STAAK .dit is waaruit SA bestaan . NIEMAND WIL WERK nie maar almal wil meer geld he. TOT STILSTAND? Wat gaan tot stilstand kom? Die lisensiekantore is byna reeds 'n stilstand,die munisipale kantore is in 'n stilstand, die polisie is in 'n stilstand ,die ouens wat die asdromme uitgooi is reeds in 'n stilstand .… Lees meer »
Hallo – kan iemand dalk vir my se of dit lughawens gaan beinvloed en ook wanneer hul die staking beplan volgende week? Ek land DV volgende Saterdag-oggend op O.R. van Duitsland af. Baie dankie!
As die stakers net eending sal leer Hoe meer hul staak afbrand en land onregeerbaar maak hoe minder is daar Wat werk gaan hê Wat van my mense regte om by werk te kom om kinders by skool te kry om my produkte by mark te kry Ek word as gyselaar gehou deur die stakers omdat hul my mense regte wegneem Hier in my omgewing blok hul al die afgelope paar maande paaie brand lorries grawe moewiese slote oor teerpaaie beroof broodlorries ens ens ens ons moet ompaaie van honderde km ry Ek voel n jittel vir hul probleme dit… Lees meer »